În căutarea alegătorului american pierdut. Ce categorii de votanți țintesc candidații la președinția SUA Kamala Harrris și Donald Trump
Consilierii vicepreședintei Kamala Harris și a fostului președinte Donald Trump, ambii candidați la alegerile prezidențiale americane din noiembrie 2024, sunt de acord asupra a trei puncte principale referitoare la cei doi contracandidați: în primul rând, Harris a avut o ultimă lună „fenomenală”  (donații record pentru campanie, unitate în partid și nivel ridicat de popularitate). În al doilea rând, Trump a avut o lună „dificilă” (o prestație dezamăgitoare din partea lui JD Vance, propus pentru funcția de vicepreședinte și nicio schimbare vizibilă a prestației sale de după tentativa de asasinat asupra sa). Al treilea aspect e dat de faptul că cei doi se află la egalitate, în marja de eroare e sondajelor, în toate cele șapte state-cheie americane care ar putea decide câștigătorul alegerilor prezidențiale din SUA, se arată într-o analiză Axios care prezintă în detaliu grupurile specifice de votanți țintite de echipele de campanie ale lui Harris și Trump.